Havana (երգ)

Havana, կուբացի–ամերիկացի երգչուհի և երգահան Կամիլա Կաբելոյի երգն է՝ ռեփեր Յանգ Թագի մասնակցությամբ։ Երգը OMG–ի հետ համատեղ թողարկվեց 2017 թվականի օգոստոսի 3–ին՝ որպես գովազդային սինգլ։ Սակայն օգոստոսի 30–ին Կաբելոն սոցցանցերի միջոցով հայտնեց, որ երգը կծառայի սպասվող դեբյուտային Camila ալբոմի երկրորդ սինգլ։ Երգն ուղարկվեց ռադիո կայաններ սեպտեմբերի 8–ին։
«Havana»–ի ինքնաբուխ հաջողությունից և պայմանական լիդ–սինգլ Crying in the Club–ի ալբոմից հեռացնելուց հետո երգը հետևաբար դարձավ պատշաճ առաջին սինգլ։ Երգը ունեցավ միջազգային հաջողություն՝ Շոտլանդիայում հասնելով առաջին հորիզոնականի, իսկ թոփ տասը մի շարք երկրներում, ներառյալ՝ Ավստրալիա, Կանադա, Դանիա, Գերմանիա, Նիդերլանդներ, Նոր Զելանդիա, Շվեյցարիա, Միացյալ Թագավորություն և Միացյալ Նահանգներ։


== Կոմպոզիցիա ==
«Havana»–ն միջին տեմբր ունեցող երգ է և տեսքստային առումով երգչուհի Կուբացի ծագում ունենալու փաստի ընդունման մասին է։ Կաբելոն երգում է լատինական ոճով ոգեշնչված դաշնամուրային ռիթմով։ Billboard–ի աշխատակից Սադի Բելը մեկնաբանել է երգի հետևյալ խոսքերը․ «Half of my heart is in Havana (Իմ սրտի կեսը Հավանայում է)», ասելով, որ «այն սիրավեպի մասին է, որ Կաբելոյի սիրտը թողել է հարավում»։ Rolling Stone ամսագրի համար գրելիս Բրիտանի Սպանոսը նկարագրեց երգը «ակումբային և հանգիստ», որտեղ Կամիլան սիրահարվում է խորհրդավոր մեկին Արևելյան Ատլանտայից, չնայած, որ նա թողել է իր սիրտը հայրենի քաղաքում։ Յանգ Թագը երգում է աշխույժ դաշնամուրային կատարման ներքո։ Որոշ երաժշտական քննադատներ այն նկարագրեցին որպես «լատին և փոփ» ժանրին պատկանող երգ։


== Քննադատական ընդունում ==
Billboard–ի խմբագիր Սադի Բելը նշել է, որ «կրքոտ» երգը ճառագայթում է լատինական բռնկում։ Նույնապես, Much–ից Ալիսոն Բրաուշերն ասել է, որ «երգը ժամանեց հենց ճիշտ ժամանակին, որպեսզի ամռան տաքությունը պահի ռադիոյում»։ Time.com էլեկտրոնային ամսագրի Ռեիզ Բրուները «Havana»–ն «հարվածում է նորագույն նոտաների, որոնք մենք էլ ավելի ենք ակնկալում նրա սեպտմբերյան դեբյուտային ալբոմում»։ XXL–ի Փիթեր Ա․ Բերին Յանգ Թագի մասի վերաբերյալ ասել է, որ այն «անթերի խառնվում է դաշնամուրի հնչյունների հետ»։


== Շուկայական հաջողություններ ==
«Havana»–ն Միացյալ Թագավորությունում 2017 թվականի օգոստոսի 11–ին UK Singles Chart–ում զբաղեցրեց 53 հորիզոնականը, սակայն իններորդ շաբաթում բարձրացավ երկրորդ հորիզոնական՝ զիջելով միայն Փոստ Մալոնի և 21 Savage–ի «Rockstar» սինգլին։
Միացյալ Նահանգների Billboard Hot 100 հիթ–շքերթում սինգլը իր տասներկուերորդ շաբաթում զբաղեցրեր յոթերորդ հորիզոնականը, դառնալով Կաբելոյի երրորդ փոթ 10 հիթը։


== Տեսահոլովակ ==
Կաբելոն իր ՅուԹյուբյան էջում թողարկեց տեսահոլովակի 26 վայրկյանանոց նախադիտումը 2017 թվականի հոկտեմբերի 22–ին։ Հոլովակի ռեժիսորն է Դեյվ Մեյերսը։ Վիդեոյում հայտնվում են Լելե Փոնսը, ԼեՀուան Ջեյմսը և Նոահ Սենտինեոն։ Թողարկվել է 2017 թվականի հոկտեմբերի 24։
Տեսահոլովակը սկսվում է Կաբելոյի կերտած Կառլա կերպարով, ով դիտում է լատինական հեռուստասերիալ։ Շուտով նրա տատիկն անջատում է հեռուստացույցը և թոռնիկին խրատում, որ տանը նստելու փոխարեն սկսի ապրել իր կյանքը։ Կառլան ապա լքում է տունը, որպեսզի այցելի կինոթատրոն։ Ֆիլմը, որը նա նայում է, կոչվում է «Camila in Havana»։ Այստեղ Կամիլան կրում է կարմիր զգեստ և պարում է ակումբում։ Բացի Կառլայի դերը կատարելուց, Կամիլան նաև խաղում է հեռուստասերիալի և ֆիլմի դերասանուհիների դերերը։


== Կենդանի կատարումներ ==
Կաբելոն երգը առաջին անգամ կատարել է 2017 թվականի սեպտեմբերի 25–ին՝ The Tonight Show Starring Jimmy Fallon շոուի ժամանակ։ Նույն շաբաթում նա նաև երգեց The Today Show–ում, որտեղ նա քարոզեց «բոլոր երազողներին նվիրված» խոսքերը՝ «Երեխաների ժամանման համար հետաձգված գործողություն» կազմակերպության աջակցման համար։ Հոկտեմբերի 27–ին Կամիլան կատարեց երգը Latin American Music Award փառատոնի ժամանակ։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Աղբյուրներ ==
"Havana" (Audio) ՅուԹյուբում